
PRŽENA JAJA 


NAPISAO ROGER DAN J AND 
PREVEO VOJNIH RABADAN 


Kad bismo vi ili ja, poštovani »štioci«, mogli 
zaviriti u notes gospođe Sudbine, našli bismo bez 
sumnje pod datumom: petak 13. siječnja 1933. 
slijedeću opasku: u 9 sati manje deset minuta 
početak najgorih katastrofa za gospodina Branka 
Bruku. Taj gospodin Branko Bruka povratio se 
u četvrtak 12. siječnja s ibračnog putovanja u 
Zagreb, te je sutradan, ništa zla ne sluteći, ustao 
i počeo se oblačiti. Ali uto kucne sudbonosni 
čas (petak 13. siječnja 1933., 9 sati manje deset 
minuta!), gospođa Sudbina »ukopča struju« . . . 
i gospođin Branko opazi, da na njegovu »ches- 
nut« kaputu jedno dugme visi o samoj jednoj 
niti. Naš Branko nije baš, štono se kaže, izumio 
barut, ali je zato bio savršeno elegantan, stoga 
smjesta krene u budoar svoje supruge Milke, 
nazvane Miky, koja je u tom času bila zaposlena 
čitanjem burzovne i sportske rubrike u jutarnjim 
novinama pušeći uz to cigaretu. 

»Srce moje,« reče Branko supruzi, »dugme 
s mog chesnut-kaputa hoće da otpadne. Budi tako 
ljubezna i prišij mi ga.« 

Milka, nazvana Miky, bila je »naprosto divna« 
u svojoj jutarnjoj haljini, a osim toga, najti- 
pičniji tip svjetske dame izdanje 1933. Ona pra- 
sne u neobično dražestan smijeh: 

»Ah! Mili moj ... ha, ha, ha! . . . Što si ti zgo- 
dan!« pa skoči, na muža, pograbi ga za nos i 
cmokne ga zvučno u lice. »Ha, ha, ha ... ti dakle 
misliš, da ću ti ja prišiti dugme?... Ali ja ne 
znam šivati, mišiću moj!... To je posao soba- 
rice!« 

»Da, zbilja, nijesam na to pomislio!« prizna 
muž. No kad je na taj način pitanje dugmeta 
skinuto' s dnevnog reda, Branko se sjeti, da mu 
jutros nitko nije donio doručak. 

»Još nešto, Miky . . . htio bih da te zamolim . . . 
znaš, nijesam dobio svoju čokoladu« . . . 

»Pa onda?« 

»Zar ti ne bi htjela da mi je prirediš?« 

»Koko, ti si naprosto smiješan! . . . Sad si opet 
umišljaš, da ja znam kuhati!... Razmisli časak, 
jadni moj prijatelju... pa kuhanje je posao 
kuharice!« 

»Da, ali ja bih ipak želio čokoladu . . .« 

»Nije ti baš potrebna. Sinoć si večerao za če- 
tvoricu. A onda, ja nijesam nimalo gladna, možeš 
i ti da budeš bez čokolade.« 

»Dobro, Miky, ali pošto mi nemamo ni soba- 
rice ni kuharice, a ti ne znaš ni kuhati ni šiti, što 
će biti sa mnom?« 

»Ti si glup, dragi moj. Mamina pralja poslat 
će nam danas služavku, djevojku za sve, kako se 
kaže, i to odličnu!« 

»Zašto služavku?... Ne bismo li radije uzeli 
kuharicu i sobaricu?« 


»Da, ali u tom slučaju -ostaje nam manje novca 
za auto, nova odijela i druge potrebne stvari. 
Treba štedjeti na posluzi i na hrani*. Krepka slu- 
žavka i lagana jela bit će nam dosta.« 

»Pravo imaš, auto je svakako potrebniji, o 
tom nema sumnje!« 

Nakon ove konstatacije, gospodin Branko 
Bruka iziđe iz kuće. Na stubištu susretne ljupku 
mladu ženu u najmodernijem šeširu i cipelama, 
koja je upravo pitala kućepaziteljicu: 

»Molim vas, gdje je tu gđa Bruka?« 

»Ako je to nova služavka,« pomisli gospodin 
Branko motreći je, »mora da je jako valjana i da 
se odlično razumije u posao.« 

* 

»Milostiva gospođo,« upita služavka, »gdje je 
knjiga , Kuharica’?« 

»Nemam je . . . Ali recite mi, kako se zovete?« 

»Zovem se Ivanka, ali to je predugo, pa me 
zovu Vanja... Dakle nemate nikakvih kuhinj- 
skih reeepata? ... To je zbilja nezgodno . . .« 

»Zašto?« 

»Naručili ste mi za objed pržena jaja. Hoćete 
li biti tako dobri, pa ih prirediti preda mnom, da 
vidim, što to zapravo* želite?« 

»Ali ja ne znam . . ,« 

»Ni ja . . . Ne znam bi li ih pržila s ljuskom ili 
bez nje?« 

»Nije moja dužnost, da vas učim.« 

»Oh, nijesam se ni u snu mogla nadati, da ću 
se namjeriti na gospodaricu, koja ne zna ni jaja 
pržiti!« 

Milka nazvana Mi,ky napusti kuhinjsko polje 
i pređe na ostale kućne poslove; ali svaki put, 
kad je spomenula neki posao*, dobila je redovito 
ovaj odgovor: 

»Ako mi milostiva gospođa pokaže . . .« 

Našto je ona redovito uzvraćala: 

»Ali ja ne znam!« 

Onda su, naravno, mijenjale razgovor i pre- 
lazile na unosne spekulacije, modu, automobile, 
frizure, radio-programe, razne vrsti cigareta, 
sport i filmske glumce . . . 

Vanja se u sve razumjela, osim u svoj posao. 

Oko* dvanaest i po, Miky se najednom sjeti 
životne zbilje. 



Slika desno : 

POGLED NA UBAVI ZALJEV BOKE KOTORSKE 


»Vanjo,« klikne, »uzmite tu na divanu kaput 
gospodinov i prišijte brže dugme, koje je 
otpalo.« 

»Air, milostiva . . .« 

»No, što je?« 

»Pa milostiva zna, da ja ne umijem šivati!« 

»Alt to je da čovjeku pamet stane!« krikne 
Miky. »Ja vas ne mogu zadržati! . . . Ako ni jeste 
vješti ni kuhanju ni »šivanju ni kućanstvu, zašto 
tražite mjesto djevojke za sve«? 

»Moj je muž glumac, pa sam s njime uvijek 
putovala: jeli smo i stanovali u gostioni, gdje 
nam je sobarica šivala i krpala — nijesam dakle 
trebala raditi ni jedno ni drugo ni treće. Sad je 
moj muž dobio angažman za jednu turneju od 
šest mjeseci. Putni su troškovi preveliki, a da 
bi me mogao uzeti sa sobom, pa moram da se 
kroz to vrijeme sama brinem za sebe. Pomislili 
smo, da je najbolje, da se namjestim kao dje- 
vojka za sve: tako ću osim plaće imati besplatno 
stan, hranu, ogrijev, svijetl-o i moći ću da pri- 
štedim lijepu svoticu, jer ne ću imati nikakvih 
izdataka . . . Osim toga, kad je udata žena sama, 
mnogo je zgodnije za nju da bude kod neke ugle- 
dne obitelji, nego li u hotelu.« 

»I vi se nadate, da ćete naći mjesto, premda 
ne znate ništa raditi?« 

»Hm... šest mjeseci brzo prođe... A, ko- 
načno, kad dobijem četvrtu ili petu službu, tada 
ću već nešto znati: pokazat će mi! . . . Jer valjda 


ne ću uvijek imati gospodarice, koje ne znaju ni 
jaja pržiti!« 

»Ali čim ste se vi dosada bavili?« 

»Bila sam stroj opisačica kod nekog bankara. 
On je pred pet dana uhapšen ... Da sam opet 
potražila takvu službu, ne bih mogla živjeti od 
te plaće . . . Inače sam mnogo posjećivala plesnu 
školu . . . htjela sam se posvetiti baletu . . . Divno 
plešem, to mi svi priznaju ... Da vidite, kako 
izvodim najnoviji plesni šlager dvostruku tanga- 
nillu . . .« 

»Dvostruku tanganillu? . . . Hoćete li biti tako 
Ijubezni i pokazati mi to?« 

»Vrlo rado... Navijte gramofon...« 

* 

Kad se gospodin Branko Bruka vratio kući 
umoran od rada i na mrtvo ime izgladnio, ugle- 
dao je s najvećim začuđenjem svoju Miky, kako 
u salonu uči s novom služavkom neki kompli- 
cirani ples. 

». . . Idimo . . . k stolu . . . Miky . . . Hoćemo li 
ručati?« 

»Ti si naprosto nesnosan, dragi moj,« odbrusi 
Milka, nazvana Miky, vrteći se i dalje. »Vidiš, 
da sam prezaposlena, a da bih se mogla takvim 
stvarima baviti . . . Ako si gladan, ima u kuhinji 
jaja . . . Skuhaj si tvrda jaja, ... to znam, kako 
se pravi . . . Metni ih samo u peć . . .« 

»I pustite ih da se peku pola sata,« završi s uvje- 
renjem djevojka za sve. 


IZ KATOLIČKE KINE 

K SLIKAMA NA STR. 532. — PREMA ČLANKU SALEZIJANSKOG BISKUPA I. CANAZEI 


Još od prvih dana, kada je misionarska jnoga 
stupila na kinesko tlo, bila je Kina ponajteži mi- 
sionarski kraj. »Žetva je velika, a poslenika 
malo.« Da, upravo je ogromno polje, koje bi se 
moralo obrađivati, a misionara je razmjerno vrlo 
malo. Ako se uzmu u obzir zapreke koje su skop- 
čane s njihovim radom, onda je njihov broj još 
mnogo manji'. Misionarske zemlje podijeljene su 
u vikarijate, koji su povjereni misionarima poje- 
dinog reda ili družbe. Vikarijat Šin-Čan u Kini 
povjeren je salezijancima. Poznato je, da je za- 
pravo- glavna zadaća salezijanaca odgoj mladeži. 
Time se oni bave u evropskim i ostalim kultur- 
nim zemljama. Rad na odgoju mladeži dobro je 
zasnovan i započet i u spomenutom vikarijatu 
Šin-Čan. Koliko žrtava i nesebičnog samoprije- 
gornog rada ne zahtijeva takav rad od misionara! 
Treba najprije da ljudstvo privedu prosvjeti. 
Usto istim -ljudima moraju dati i pouku u kato- 
ličkoj vjeri, a od svih tih trebaju izabrati naj- 
bolje i najnadarenije, koji će biti vjeroučitelji ili 
pak svećenici, a to su njihovi nasljednici. Za to 


prijatelji 


ima 


su osnovali nekoliko zavoda, u kojima odgajaju 
najmlađe. U kotaru Kank-Kong imaju takvo 
važno sjemenište s 200 pitomaca od 8 do 15 go- 
dina. U zavodu BI. Ivana Boska ima 167 pitomaca 
i obrtnika. Dakako da su to sve pogani, koje 
istom treba privesti pravoj vjeri. Brige oko žen- 
ske mladeži im adu Kćeri Marije Pomoćnice. Tako 
su one uz zavode osnovale i prvi dječji vrtić. 

U tim poganskim zemljama prava kršćanska 
ljubav potpuno je nepoznata. Bolesni i starci 
umiru i čekaju jedino svoje oslobođenje — 
smrt. Tu su prve pomogle Kćeri Marije Pomoć- 
nice osnovavši sklonište staraca i sklonište za 
siromašne bolesnike. One u Hosaju upravljaju 
gostinjcem za uboge djevojke. 

Među kotare, gdje je posao misionara naj- 
teži spada Čaj-Hing, Nam-Jung i Jenug-Šan, 
gdje misionar stanuje u sobi, koja je više bivol- 
ska staja nego stan. U takvim mjestima se otva- 
raju škole za dječake i djevojčice. Ove je godine 
u kotaru Lin-Čan otvoren tečaj za vjeroučitelj - 
ske pripravnike, što je svakako naj zamašniji po- 
sao. Kotar Jung-Tan popio je krv dvojice apo- 
stola. Novi se misionar toga ne boji, nego se 
dobru nada, jer je uvjeren, da je »krv mučenika, 
sjeme kršćana«. 

ĐAČKI PRAZNICI 
već nastupaju, a vesele sku- 
pine bježe iz gradova, da pro- 
vedu nekoliko tjedana na 
svježem zraku visokih 
planina ili uz 
morske obale 



'Dvije cigarete Napisao Ton Smerdel 


Koliko ih ima gladnih, koliko ih ima u ritama, 
pa drhću od zime, dok im očaj pokušava, da 
šapne i ono malo nasmijane nade u duši. Tako se 
gasi životna snaga, a u duhu mnogih zaigra 
mržnja svoje ognje vito kolo. U dušama mnogih 
još ima snage, ni jesu svi izvori veselja i životne 
radosni zamrzli, jer osjećaju, da iskušenje, ako i 

dođe, ono će i proći. I moj je poznanik 

snužden, usnice mu ,se razvukle, rekao bi sad će 
zaplakati! Ali u ovom oku nema suza. Sigurno 
još jaka nada tinja na dnu duha pod zapretanim 
žarom. 

Zimsko je popodne i sjedi nas više u društvu 
oko nekoliko kavanskih stolova. Eno tamo igraju 
karata do umornosti, samo čuješ, kako' izlizana 
karta pljušti u mramornu ploču stola. Nekima su 
pogledi mutni. Gusti valovi duhanskog dima ra- 
stežu se kroz topli zrak i odvajaju u tmasti oblak 
kroz koji proviruju glave. One ćelave glave tako 
su blijede, mrtvački blijede. Oko nas vrije raz- 
govor. Jedan bakalin grlato se razmeće u razgo- 
voru, te razlaže uzroke krize. Drugi mu suprosta- 
vljaju svoje mišljenje i tako* se bez kraja riječi sa 
sitih i pretilih usana gube u plave grobnice šutlji- 
vog dima duhana. Glave se saginju a preko ugoje- 
nog vrata ovdje i ondje vide se nabrekle brazde, 
koje tonu u salu te oko klizi niz salo i drhće, jer 
je sve to ogavno i ta igra i ti vratovi. Na drugoj 
strani vika. Časomice prestali da igraju karata, 
pa raspravljaju o Japancima i Kinezima. Bakali 
brane Japance, a činovnici Kineze. Karte pljušte. 
Iz daljine zasvij etli L katkada oko nemirnog pi- 
kola, te se opet izgubi kroz prozor prema onim 
zgrčenim granama feagrena na ulici. Prepirka 
zastane i opet započne. Padaju ujedljive riječi. 
Onaj bogati bakalin uzrujano nešto dokazuje 
tišim glasom mašući đijevom rukom, na kojoj 


blistaju na prstenjaku dva krupna prstena. 
Možda on namjerno diže svoju bijelu i masnu 
ruku. Karte pljušte. Opet prepirka. Vrata se 
otvaraju i zatvaraju. Eno sad su počeli u dnu 
kavane igrati biljara. Sunce zapada, pa predve- 
čerje unosi mnogo svijetlih zraka u kavanu, kao 
da želi da uđe u ovu zadimljenu dvoranu u svom 
zanosnom čaru. Prozori su brana, tu se sukob- 
ljuju: vedro predvečerje i gusti duvanski dim. 
Kako samo strši u svojoj vitkosti onaj minaret 
u bljesku bjeline ranog sumraka, skoro se dodi- 
ruje neba i gubi se u onoj nepreglednoj modrini. 
Mnogi umorno još sjede za stolovima i proma- 
traju prolaznike. Oko prolaznika zabliješti i iz- 
gubi se u sivoći sumraka. Oči se sukofoljuju. Onaj 
ćelavi gospodin tamo u uglu sigurno nešto pod 
glas škakljiva priča, kad se toliko njegovi po- 
znanici smiju. Moj poznanik guta novine. Čita 
redom. Čita bez umora i umorne mu oči požudno 
previru po crnim slovima. Iza njegovih leđa pen- 
zioner zaboravlja na svoju jeftinu cigaretu, koja 
izgara na stolu. I on čita. Zaneseno čita, a dim 
se s njegove cigarete u kolutovima diže i gubi 
u prostranom zagrljaju onog gustog oblaka 
dima u kavani. Žamor se preliva po kavani, ali 
karte i dalje pljušte. Sumrak u plavim valovima 
tiho stupa niz ulice i obvija kuće. Pločnik se već 
crni. Poznanik više ne čita. Razgovaramo. U oči- 
ma mog poznanika kao da tinja pri govoru neki 
žar oduševljenja i on često pogledava kroz pro- 
zor. U sumraku oči mu svijetle. Pričinja mi se, 
da on nešto traži, izgleda mi, da mu misao sa 
željom silazi na rubove usnica, ali tu odmah trne 
u grču čudnog srama. Poznanik još nešto priča. 
Čudi se nekom prefinjenom zločincu i okorjelosti 
njegovoj. To je upravo malo prije čitao. Odgo- 
varam mu, te se opet malo pogledamo, a onda 

LEONARDO DA VINCI: MLADA GOSPOĐA 
Original se nalazi u galeriji Lichtenstein u Beču 

nam oči skrenu u plavičasti sumrak. Opet nam 
se pogledi susretnu i on govori dalje o drugoj 
.temi. Vadim kutiju sa cigaretama i slučajno ba- 
cam pogled na njegove nježne ruke. Eno već 
mu se grči kažiprst i cijela ruka podrhtava. Oko 
mi mirno klizi od prstiju uz njegove grudi do 
usana, a onda nam se pogledi susretoše ko usta- 
vljeni od nevidljive kočnice i moj pogled naglo 
kroz staklene dveri njegovog oka. Pružim mu 
kutiju: 

»Izvolite! Vi ste sigurno bez cigareta?« 

»Hvala!« Već se ruka pruža prema naredanim 
cigaretama i njegovi se prsti lome, da izaberu 
jednu mekani ju. Tad rekne: 

»Pa mogu!« 

Prsti hladno prinesu bijelu cigaretu zubima, 
usne je u grču prihvate. Pripalimo i dim se odvi. 
Ograda šutnje i svježi dim cigarete dugo je od- 
vajao naše poglede. Najednom poznanik počne 
življe govoriti. Oči su mu se caklile, poprimile 
izraz pune nježnosti i on nastavi da odvija film 
svojih uspomena: 

»Ima mnogo godina, da je to bilo, te na isti 
način nijesam imao kao danas novaca. Bio sam 
student. Upravo sam prispio' na ferije. Prihodi su 
mojih roditelja bili šturi, jadni. Majka me je 

NAJDIVNIJA KNJIGA 
OVOGA PROLJEĆA 

jefet „Proljeće", roman od Sigride Undset, 
slavne norveške spisateljice, nagrađene 
Nobelovom nagradom. Taj je roman iza- 
šao već na mnogo evropskih jezika pobi- 
rući svuda najveće uspjehe među onima, 
koji doista žele čitajući roman da prožive 
dubok događaj sami u sebi. To je remek- 
djelo sada izašlo u prekrasnoj opremi i na 
hrvatskom jeziku u izdanju Knjižnice Do- 
brih Romana te nosi hrvatskim čitateljima 
i čitateljicama romana zaista najveću ra- 
dost ovoga proljeća. Cijena je romanu 
60 Din, a za pretplatnike samo 40 Din 

KNJIŽNICA DOBRIH ROMANA 
Zagreb, Trg Kralja Tomislava 21 


suznim okom dočekala, dok je otac neprestano 
šutio. Moje đačko oduševljenje za praznike raz- 
bilo se kao glomazni morski val na suncu o hri- 
dinu sirotinje, pa se rasprskalo na tisuću djelića 
i nestalo u moru raznovrsnih osjećaja. Ovo je 
raspoloženje potrajalo dan-d'va. Majka je znala 
da pušim, a za duvan nijesam mogao od nje tra- 
žiti novaca. Ona ga je nudila, ali sam s posmi- 
jehom na usni odbijao. Drugi dan mog dolaska 
bila je nedjelja i majka pripravi tog dana bolji 
objed i večeru. Uživala je u mojoj mladenačkoj 
snazi, u mom apetitu i zdravlju. Baš navečer, 
kad sam dovršio večeru htio sam, da zatražim je- 
dan dinar, ali nijesam uspio' ni riječi da reknem. 
Mislio sam: 1 ovo, što si tako slatko danas jeo, 
kupljeno je na vjeresiju! — Odoh u grad na 
korzo. Nisam odmakao ni par koraka od kuće, 
kad za mnom pojuri sestrica i pruži mi dvije je- 
ftine cigarete. Dijete se zarumenjelo i blistavim 
me pogledom promatralo. Usta su skoro u smi- 
jehu žuborila: 

— Evo, majka me prije poslala, da ti kupim 
ovo i da ti dadem. Zastanem i uzmem cigarete. 
Zađem u gradsku ulicu i pripalim cigaretu kod 
prvog prolaznika pušača. U mom je srcu tad sve 
kliktalo, u ovom dimu kao da su nabujali od za- 
hvalnosti izlazili moji osjećaji, a i ponos da nešto 
imam, da nešto posjedujem. Te sam večeri zaista 
bio bogat, nijesam bio. osamljen, uza me bila je 
slatka slika majke v dvije, pomislite, jeftine ciga- 
rete.« 

Tu zastane i naglo ustane. I zađosmo na ulicu. 
Njegove su oči svijetlile, bile su u suzama. Na ra- 
stanku zastane i pružajući mi ruku šapne: 

»Zar ne, da ste i vi sigurni, da ne ću ustrajati 
do proljeća?« 

Pitanje me zbunilo. Znao sam, da boluje, ali 
njegov prodirni. pogled i ove čudno, izrečene 
riječi navukle su zasunak muka na moja usta. 

Rastadosmo se. Njegova crna silhueta utone 
brzo pred mojim pogledom u mrak ulice, a moj 
pogled onda jurne uz minaret, te se sablasno 
vinu prema zvijezdama, koje su živo treptale na 
nebu, na kome su letjeli krupni kišni i rastrgani 
oblaci. 

Svetac i ptičica 

Irska legenda 

Kad je sveti Kieran bio još dječak, opazi je- 
dnom prilikom, kako se kobac iznenada bacio 
na malu ptičicu, koja je sjedjela na rubu gnije- 
zda, ščepao je svojim pandžama i odnio u zračne 
visine. Videći to dječak se ražalostio nad nesre- 
ćom ptičice i stao se moliti za njen spas. 1 gle, 
kobac se vrati sa svojim plijenom i spusti siroto 
polumrtvo ptiče ravno pred Kierana na zemlju. 
Dječak uzme ptičicu i metne je u gnijezdo, u ko- 
jem je brzo ozdravila. Odatle se vidi, kako Sve- 
mogući rado usliša molitve i prošnje onih, koji 
su čista srca. 

L^eonardo da Vinci 

JVaLpisao IVedjeljlto Subotić 


Nema slike na svijetu, koja je tako udomaćena 
i poznata kao divna, božanska Zadnja Večera, 
koju je naslikao Leonardo da Vinci. Naći ćeš je 
u svakoj kršćanskoj kući, u maloj potleušici kao 
u bogataškim dvorima. Ta je slika umnožena u 
miljardama kopij.a. 

Leonardova Zadnja Večera prikazuje ustano- 
vljenje svete Pričesti uoči gorke Isusove muke. 
Leonardo je izradio na zidu blagovaonice čuvenog 
manastira Santa Maria delle Grazie u Milanu. 
Dovršio ju je god. 1497. Apostoli desno i lijevo 
od Isusa sjede u skupinama (po trojica) uzbu- 
đeni, prestrašeni zbog maločas od Isusa izrečene 
tvrdnje: »Jedan će me od vas izdati!« . . . Dra- 
matski momenat, izražaj duševnog stanja, igra 
linija, grupisanje lica — sve je udešeno i dotje- 
rano do najvišeg stupnja. 'Najozbiljniji kritičari 
i danas tvrde, da je to djelo nedostižno, neupo- 
redivo. Teško, da se ikad više rodi neki drugi 
Leonardo, koji će nešto slična pokušati. Za moga 
boravka u Milanu prva mi je želja bila da vidim 
Leonardovu Zadnju Večeru. Našao sam je teško 
poharanu od vlage i zuba vremena. No još tu 
stoji u svojoj nadljudskoj snazi i veličini kao 
djelo nadahnutog umjetnika, koga nije više mo- 
guće (još u ovo tako sitno, mekanično doba!) 
oponašati. Gledajući Zadnju Večeru osjećao sam 
se posve blizu apostolima, koji su bili prisutni 
onom božanskom činu i prizoru. 

Nebrojene su studije i knjige napisane o ovom 
djelu. A ima još jedno veliko djelo, koje je Leo- 
nardu pronijelo ime po svijetu. To je portret 
neke florentinske gospođe, supruge Frana del 
Giocondo, a zvala se obično Monna Lisa. Slika 
se ta i danas tako zove. Sad je u Louvru, pari- 
škoj glasovitoj zbirci slika. Naš današnji ukus 
ne nalazi na toj ženi (bilo kakve ljepote. Ali ima 
na tom licu nešto, što. pokazuje i danas neobičnu 
snagu izražaja. To je smiješak oko Lizinih usana. 
Taj smiješak je tako fino i blago, tako slatko i 
nježno utisnut na lice plemenite žene, da se 
takmiči sa najnježnijim lahorićem u proljeću. 
Taj smiješak očituje blagost, unutrašnju smire- 
nost, stidljivost i superiornost duše. Inače je sta- 
rijim slikarima ovaj portret služio kao uzor zbog 
finoće u modeliranju glave. 

U mlađim godinama je izradio na daleko po- 
znate slike: Gospu od Pećina (Madonna delle 
Grotte), koju posjeduje Louvre u Parizu, gdje 
je također Leonardovo djelo Mladi sv. Ivan 
Krstitelj, u Munchenu Go- 
spa s loncem cvijeća, u Fi- 
renci njegovo Navještenje, 
a da o njegovim čuvenim 
crtežima perom i crvenom 
kredom ne govorimo. 

Mnogo je započeo, malo 
je svršio. Zašto? Jer nije 


bio samo slikar, nego i kipar, inžinir, matemati- 
čar, tehničar, istraživač prirodnih zakona, filozof. 
Zato je neprestano prelazio od pokusa na pokus, 
od jedne vrsti boja na drugu tražeći neprestano 
nova tehnička sredstva za slikanje, zaposlen u 
neumornu istraživanju kao. krtica ispod zemalj- 
ske kore. Zato se nije taj elastični, vazda bodri 
duh mogao smiriti, na jednom djelu. O tome se 
slikaru najviše pisalo. Samo o Moni Lizi napisalo 
se preko sto knjiga i studija u raznim jezicima. 

O Leonardu da Vinci zapamtimo ovo: 

a) Glavna mu je odlika ta, što svaka figura 
nosi snažno izražen karakter dotičnog lica. 

b) Sigurni potezi njegova kista prikazuju rea- 
lizam prirode u njenim naj različiti j im i zamr- 
šenim, a ipak harmoničnim kretnjama (Sporedi 
njegovu Bitku kod Anghiaria). 

■c) Po uzoru starih grčkih klasika izabire samo 
savršene, lijepe oblike (renesansa, preporod kla- 
sične grčke i rimske starine). 

Leonardo se rodio u Vinci blizu Empoli u To- 
skani god. 1452. Prve nauke u umjetnosti dobio 
je u radionici majstora Verrocchia. U 31. godini 
svoga života ostavi milu Firencu, gdje se uzgo- 
jio i ode u Milan, gdje je ostao u službi svoga 
dobrotvora milanskog vojvode Ljudevita Moro. 
Ostao je u Milanu do propasti nesretnog Mora. 
Zatim je neko vrijeme živio u službi Cezara Bor- 
gie kao inžinir u ratnim poduzećima toga talijan- 
skog pustolova i osvajača. Neko se vrijeme zadr- 
žao ii u Rimu. Najviše je boravio u Firenci. Nje- 
gov se genij zapleo u mnoge grane ljudskoga 
znanja. Neprestano je rovao u tajne naše pri- 
rode tragajući za istinom. Dokučio je prve vrhove 
lijepih umjetnosti. Domogao se pune i otvorene 
svjetlosti nepatvorenih prirodnih krasota. Taj 
čudnovato dosjetljivi duh napisa svoju »Raspravu 

0 slikanju«. Od njega potječu mnogobrojni 
spisi. Pisao je kao orientalci: s desna na lijevo. 
Išao je za tim da obrađuje samo savršene oblike 
u prirodi. U tome se poveo za starim Grcima. To 
je tako zvani Preporod stare klasične umjetnosti 

1 znanosti ili renesansa. 

Leonardo je osnivač tako zvane Lombardske 
slikarske škole. Imao je i uzgojio vrijednih uče- 
nika, među kojima se odlikuju Ivan Antun Bel- 
traffio, Andrija Solario, Ambrozije de Predis, 
Bernarđin Luini, Cezare da Šesto. 

(Svršetak na str. 521.) 


Slika desno : 

LEONARDO DA VINCI : 
POSLJEDNJA VEČERA 



CJUBICA 

»Tatice, ti si danas zločest!« uleti joj dijete u 
riječ. »Zašto ne dopustiš gospođici, da s nama 
objeduje? Vidiš, ona je tako dobra... Ja je 
jako, jako volim. A ti si rekao-, prije nego je 
gospođica došla, da se moram učiti biti pristojna 
kod stola, da se ne bih osramotila pred odgoji- 
teljicom, koja će odsele s nama objedovati.« 

»Mirice,« gospođica će, »taticu boli glava, pa 
želi biti sam. Zaželi tatici lijepo dobar tek, i 
hajdemo.« 

Vlastelin je za to vrijeme u neprilici lupkao 
prstima po stolu, a onda će: 

»Uostalom to je svejedno! Izvolite k stolu!« 

Gospođica već htjede ponosno odbiti, no u 
taj čas Mirica veselo lupne svojim ručicama: 

»Ah, znala sam ja to, jer ti si tatice tako 
dobar!« 

Zar da tom nedužnom djetetu uskrati radost 
sjediti sa ocem jedino zato, da tom netaktičnom 
i hladnom mužu pokaže, da je u nje povrijeđen 
ponos? Ne! Ne! U nje je volja jača od ponosa. 

I pođe k stolu. 

4 . 

Ušavši drugo jutro vlastelin u svoj radni kabi- 
net, opazi na svom pisaćem stolu buket lijepog 
poljskog cvijeća. Nasmije se gorkom ironijom. 
»Dakle i ova . . . No zaludu se trudiš ... U osta- 
lom odmah ću joj reći, da se drugi put zna ra- 
vnati.« Pozvoni. 

»Neka dođe gospođica!« 

»Gospođice,« reče, kad je ušla, »htio sam vas 
nešto lijepo moliti. Nije nužno, da mi moj stol 
cvijećem resite. Možda ćete reći, da sam nezgra- 
pan, ali . . . ja to ne želim . . . Čemu da se uzalud 
trudite . . .« 

Na te riječi, iz kojih je jasno proizlazilo ogor- 
čenje i hladni prezir, uzavre i njen ponos. 

»Ne trudim se ni u čem, gospodine Radotiću. 
Ne pada mi ni pamet. Nego molim vas, nemojte 
ni vi zaboraviti, da je i u mene ponosa. Vi ste na 


Zašto oglašulemo? 

Zato, jer želimo upozoriti sve one, koji imadu 
financijalnih briga, na organizaciju naših domaćih 
trgovaca - detaljista pod firmom: Prodajna 
Zadruga Detaljnih Trgovaca, Za- 
greb, Ilica 34, koja daje činovnicima, penzione- 
rima, privatnicima itd. kredite za kupo- 
vanje robe uz mjesečnu otplatu i najso- 
lidnije uvjete. — Od početka našeg poslovanja 
podijelili smo preko 20.000 kredita, što je sigurno 
najbolji dokaz, da smo stekli simpatije trošećeg 
općinstva. Ako se hoćete i Vi upoznati sa našim 
radom, posjetite nas, mi ćemo Vam rado i naj- 
diskretnije pomoći. Ako nemate vremena zahtije- 
vajte pismeno opširan prospekt, ili nas 
nazovite na tel. br. 5699 pa ćemo Vam isti 
odmah dostaviti. — Zabilježite si naš naslov i 
telefonski broj, možda ćete danas sutra trebati. 


PRIPOJI JESI 
NAPISALA KATICA BOŠNJAK 

(NASTAVAK) 

krivom putu... Bila sam sa Miricom u polju i 
nabrali smo cvijeća. Ja sam svoje sve metnula u 
kapelicu na oltar Majci Božjoj, a dijete sam po- 
učila, da njime uresi vaš stol . . .« 

»I moja kćerkica je to cvijeće nabrala i meni 
darovala?« 

»Da! Bila je sva sretna, kako* će vas razveseliti 
i iznenaditi!« 

Vlastelin postiđen pristupi gospođici: 

»Ja sam znao! Oprostite!« 

5 . 

Od toga dana prošla su dva mjeseca. Vlastelin 
Radotić bio je kasnije često* upravo surov prema 
gospođici. Njegova mržnja prema ženi često je 
izbila, no naišla je i u njoj na isto* tako tvrdu 
hrid ponosa i prezira. 

Jednoga dana, kad se gospođica vraćala iz po- 
lja dođe im ususret vlastelin. Mirica mu sva sret- 
na poleti u naručja. 

»Tatice dragi, gledaj, sutra će ii soba biti pre- 
krasna, Gledaj te zvončiće, pa ivančice! Zar nisu 
krasne? Još da mi gospođica Nada hoće dati maj- 
činih suzica. Ja ih ne mogu naći, a gospođica 
je u svemu tako dobra, u cvijeću je strašno škrta. 
Ne da mi nikada baš ni jedan cvijetak, a ima 
puno više nego ja. A kraj toga me uvijek uči, 
da ne valja biti sebičan.« 

Vlastelinu bude tjeskobno pri duši. Sjetio se 
dana, kada je na onako okrutan način odbio prvo 
cvijeće . . . Obrati se k njoj, no* njezin pogled bio 
je spušten k zemlji, te opazi, da je njeno lijepo 
lice za niansu porumenjelo. Poznao je on dobro 
tu igru boja na njenu licu . . . Bude mu žao*. . . 

»Mirice, da ti lijepo zamoliš gospođicu, ona 
bi »ti sigurno* dala . . . Pokušaj.« 

Gospođica iznenađeno digne glavu i u taj čas 
pogledi im se sretnu. To nije (bio pogled, u kojem 
je zaklon našla nesavladiva mržnja, već pogled, 
koji je bljeskom svojim uzdrmao dušu njenu. To 
nije bio onaj hladni i opori glas, već blagi, u .ko- 
jem je lebdjela nesvijesna molba. . . 

I ako je njen ponos bio jak, ovaj čas je bio 
sputan . . . 

»Ako baš toliko želiš . . . evo ti malo* i od moga 
cvijeća. . .« 

»Gospođice Nado, a poljubiti cvijeće? To ste 
zaboravili! Kad god mećete cvijeće Majci Bož- 
joj, uvijek ga prije poljubite, pa i ja sada uvijek 
prije cvijeće poljubim, nego ga tatici u vazicu 
metnem, jer sam to od vas vidjela. A sada ste 
eto zaboravili ... Ili vi možda taticu ne volite?« 

Da učini kraj naivnom dječjem brbljanju, koje 
ih dovodi u zabunu, vlastelin pokaže na jednog 
prekrasnog lep'tira. Dijete poleti odmah za njim 
zaboravljajući još isti čas, da gospođica nije 
cvijeće poljubila i da možda ne voli njezina 
taticu . . . 

6 . 

»Tatice, nešto ću te lijepo moliti,« reče jednog 
dana za objeda mala Mirica, ovivši ruke ocu oko 
vrata. »Daj mi reci, zašto ja nemam mamicu, 
kao što je ima zakup nikov Vlado i učiteljeva 
Slavica. Vidiš, njima je tako lijepo, kad smiju 
nekoga nazivati mamicom... To je tako kra- 
sno! ... Ah . . . tatice, oni su tako sretni! . . .« 

Vlastelin se časkom zagledao u lijepe i drage 
očice svoje kćerkice, što su tako milo, slatko i 
pune očekivanja željele odgovor. Ah, kako je 
ovaj čas teško trpio... Sav njegov razoreni 
život ležao je pred njim . . . 

A gospođica is toga nenadana pitanja njene 
mezimice zadršće kao listak, kojim se vjetrić 
poigrava. 

Vlastelin pogladi 'Svoje čedo po zlatnoj košići: 

»Tvoja majka je otišla daleko, daleko, odakle 
se ne -može vratiti. Ti imaš zato taticu. Zar ti to 
nije dos-ta?...« 

»Ne! ... Ti si doista dobar, ali ti si tatica, a ne 
mamica. A ja bih htjela i mamicu. Zar ja nikad 
ne ću imati mamicu? . . .« 

»Ne!« odvrati sada vlastelin odsječeno i kruto, 
a jadno dijete, koje ni slutiti nije moglo u svo- 
joj maloj, nestašnoj glavici, kakvu iburu izaziva 
u duši oca, nastavi razočarano i prkosno: 

»Ja bih ipak htjela i mamicu. Zašto, da baš ja 
nemam mamicu, a svi je drugi imaju. Vidiš, ta- 
tice, zašto ne bi gospođica Nada bila moja ma- 
mica . . . Ah, ja bi je tako slušala . . ., ja je tako 
volim...!« I u tili čas skoči gospođici, obujmi 
je oko vrata i vruće i gorljivo nastavi: »Gospo- 
đice Nado, budite vi moja mamica, dozvolite, da 
vas nazivam mamicom. Kažite, da vas smijem 
tako zvati . . .« 

Prije nego je gospođica smogla riječ, skoči 
vlastelin, okrutno otrgne dijete s njezina vrata 
i mtko uzviknu: 

»Prestani, ti glupo derište! . . . Nikad više ne 
ću da o tom čujem! Jesi li razumjela?« 

Dijete prestrašeno cikne i brižne u grčeviti 
plač, turivši glavu u krilo gospođice. Gospođica, 
uzbuđena još više s ovako okrutnog postupka 
vlastelina, pogladi blago Mirinu košiću, digne se 
i izađe. Na vratima se obrati vlastelinu hladnim 
glasom, u kome je bilo mnogo ponosa i pred- 
bacivanja: 

»Uvijek zaboravljate, da dijete ne može svo- 
jim malim razumom odgovorno biti za svaki čin, 
koji radi svoje prebujne mašte počini ... Da vas 
nije mržnja tako daleko zavela, vi biste se na te 
djetinjarije slatko nasmijali i rekli: Ne može to 
da bude, drago dijete. Gospođica je odviše po- 
nosna, a da ibi htjela primiti milostinju. Gospo- 
đica je previše idealna,... ona traži srce..., a 
ne zlato . . .« 

7. 

I opet su prošla dva mjeseca. Već je zahladilo, 
a gospođica je sa Mirom upotrebila još jedan od 
posljednjih lijepih dana, da se malo prođe peri- 
vojem. Sjela je na klupu ispod mirisne i kro- 


šnjate lipe. Zadubila se u misli i polagala račun 
srcu i razumu. 

Na čas samo pustila je iz vida svoje mezimče, 
a taj čas je bio dostatan, da joj se kruto osveti. 

Dijete je potrčalo' po običaju za leptirom, a 
kako je bilo u blizini jezero, noga joj se omakla, 
i dijete palo u vodu. Bio je strašan čas . . . Okolo 
je bilo radnika, no svi su izgubili glavu i srča- 
nost. Ali je nije izgubila gospođica Nada. Za 
tren joj isamo zamrla duša ... no u drugom trenu 
već je bila u vodi . . . Nastao je čas užasa i tje- 
skobe za sve prisutne, jer je sa površine nestalo 
Mire i gospođice. Napokon se pokaže gospo- 
đica sa Mirom u naručju. Veslač joj je pošao u 
susret s čamcem. Sva iznemogla od umora i 
strave klone u čamac, no ni sada nije izgubila 
prisutnost duha/ Svu svoju znanost upotrebi da 
dijete privede svijesti, jer je bilo gotovo za- 
mrlo . . . Napokon Mirica otvori oči. 


(Nastavit će se.) 



ŠVEDSKI KRALJ GUSTAV 
proslavio je 16. lipnja o. g. 75. godišnjicu svoga života. 
Rodio se godine 1858- 


LEOMARDO da i VINCI 

(Svršetak sa sir. 519.) 

Njegov se vijek zove Činkvecento ili 16. vijek, 
a njegovim utrenikom dolaze veliki klasični tali- 
janski realisti sa idealističnim umjetničkim zano- 
som, a to su Michelangelo, Rafael, Correggio, 
Andrea del Sarto, Tiziano. O Tizianu ćemo na- 
pose govoriti. 

Napokon ode Leonardo u odmakloj dobi na 
poziv kralja Frana I. u Francusku, gdje je svoj 
umjetnički talenat uložio u službu francuskog 
vladara. Umro je dne 2. svibnja 1519. u kaštelu 
Cloux kod gradića Amboise u naručaju svog 
dragog učenika Melzia, koji ga je u posljednjoj 
bolesti dvorio. 

»STARI IRSKI D\V O R A C L A M B A Y 



LEONARDO DA VINCI: NAVJEŠTENJE MARIJINO 
Original se nalazi u Firenci 

Desno : POGLED NA GRAD BUDIŠIN U LUŽICI 
Grad Budišin proslavio je od 4. do 18. lipnja ove godine velikim svečanostima hiljadu- 

godišnjicu svog osnutka 


KNJIŽNICA DOBRE DJECE 

Izdala je dosad pet vrlo lijepih priča, koje su sigurno najbolji dar dobroj djeci prigodom 
svršetka školske godine. Sve su priče lijepo ilustrirane i uvezane. Cijena im je 20 dinara 
po komadu. Svoju ćete djecu najviše obradovati s knjigama iz Knjižnice Dobre Djece ! 

1. Trnova Ružica 2. Ukleti plovci 3. Carević Ev staf. 

4. Kristik 5. Dugi Martin 


Mn stari irski nadbiskupski dvorac 


Sveti Ivan Krstitelj, 



Otprilike 16 kilometara sjeverno od Dublina, glav- 
noga grada Irske, nalazi se mjesto Swords, stari grad 
đublinskiih nadbiskupa, osnovan u 6. stoljeću. 

Nekako isto toliko, koliko je Sword od Dublina, uda- 
ljen je od Sworda prema istoku otočić Lambay, koji 
je također do g. 1551. bio vlasništvo dublinskih nad- 
biskupa. Površina mu je oko 2 i po četvorna kilometra, 
a vrlo je slikovit radi svojih pećina brežuljaka i zani- 
mljiv radi mnoštva naj različitij ih ptica, što se tu sli- 
jeću. Na tom otočiću stoji i danas tipičan stari irski 
dvorac, koji su -nekoč podigli du'blinski nadbiskupi, a 
kad je otočić za vrijeme reformacije bio otet od du- 
blinskog nadbiskupa, pripao je Englezu John Challo- 
neru te je prelazio u vlasništvo raznih osoba. Od g. 
1904. vlasnik mu je Mr. Cecil Baring, koji drži dvorac 
još uvijek onako uređen, kakav je od davnine bio. Za- 
nimljiva je u dvorcu soba sa starim kaminom, a kraj 
njega tipični visoki naslonjači. Na otočiću Lambayn 
nalaze se i ruševine stare utvrde, koja je služila u 
obrambene svrhe. Danas je otočić Lambay omiljelo iz- 
letište. 


Zagrebački kanonik i kroničar Baltazar Krčelić na- 
pominje u svojim Annuama za god, 1754. sasvim kratko, 
da su hrvatski Staleži i Redovi odabrali svetoga Ivana 
Krstitelja za zaštitnika kraljevini Hrvatskoj. Točnije 
nam o cijeloj stvari ne kazuje, a mi bismo o tom velikom 
i dragom dogođaju u hrvatskoj povijesti tako voljeli 
mnogo slušati i znati. Zato nam je samo suho zlato 
svaka ona riječ* što je o tom zabilježena u zapisnicima 
starih hrvatskih sabora. 


DR DRAGUTIN DOMJANIĆ 
hrvatski pjesnik, preminuo je 7. lipnja o. g, 
Lijevo : 

IZ UNUTRAŠNJOSTI STAROG 
IRSKOG DVORCA L AMB A Y 

štitnik Hrvatske 

i to na saboru, što ga je za 27. svibnja god. 
/ao banski namjesnik Adam grof Bathyani 
Gričkome Brdu u Zagrebu. Ivanov je u zapi- 
a sabora članak 31. i to prvi dio toga članka, 
u je: »Postavljanje sv. Ivana Krstitelja za za- 
’raljevini«. Zaradi velike vrijednosti donosimo 
iskom originalu i u hrvatskom prijevodu: 
qua iam ab olim et semper in Sanctum Joan- 
iistam, Praecursorem Cnristi Domini in ipso 
tris sanctificatum et quo non surrexit maior, 
:atus et Ordines feruntur pietate et devotione, 
iro perpetuo Regni Huiusce Protectore et De- 
onstituerunt ellegeruntque; taliterque consti- 
elligendo Festivitatem Eiusdem cum Consensu 
ni et Reverendissimi Domini Ordinarii absque 
Silim laborum exercitio honorandam et col- 
fcreverunt.« 

| nekada i uvijek gospoda su Staleži i Redovi 

I poštivanjem i pobožnošću prema svetome 
titelju, Preteči Krista Gospodina, posvećenu 
ii krilu majčinome i od koga nije ustao veći. 
loštivanja i pobožnosti oni su ga postavili i 
zauvijek zaštitnikom i braniteljem ovoj Kra- 
postavljajući ga tako i odabirući odrediše, da 
'olom presvijetloga i prečasnoga gospodina 
ijegova svetkovima imade štovati i častiti bez 
vršenja težačkih poslova.« (Protocolla Con- 
am Regni, knjiga IX., str. 143. u zagrebačkom 
arkivu.). • 

je nažalost ta velika i draga stvar zabora- 
apustita. 

Desno : 

ĐA IRSKOG NARODA U RIMU 
iovo ove godine posjetio je Rim vođa irskog naroda 
ira, da prigodom 1900. godišnjice Kristove smrti 
bilarne pobožnosti i da se pokloni sv. Ocu. Naša 
prikazuje, kako u krugu crkvenih dostojanstvenika 
prolazi kroz odred fašističkog pomlatka 


Slika desno : 

VJENČANJE 

PRINCA 

VILIMA PRUSKOG 
S DOROTEJOM 
VON SALVIATI 
Naša slika prikazuje mladence 
u krugu najbliže rodbine na 
stubama, što vode u nevje- 
stinu kuću u Bonnu 


Tko hoće da svojoj naj- 
mlađoj djeci nabavi razno- 
liko i zabavno štivo, neka 
uz cijenu od 20 Dinara na- 
ruči uvezanu 

„MALU MLADOST« 

Postoje 3 uvezana godišta 
„Male Mladosti", te oni, 
koji dosad nisu bili pret- 
plaćeni na ovaj najljepši 
dječji list, mogu da ga 
ovom prigodom naruče 



Tisuća godišnjica grada Budišina 

Jedan od najstarijih slavenskih gradova slavi ove 
godine tisuću godišnjicu svog osnutka: to je grad Bu- 
dišin (Budyšin), glavni grad slavenske Lužice, zemlje 
najmanjeg slavenskog naroda, koji je pod njemačkim 
gospodstvom. Nekada su Luž’čani bili velika slavenska 
grana, ali Nijemci su ih kroz tisuću godina uništavali, 
Ali se oni tako lako ne dadu. Imadu svoje novine, 
svoje knj’ge, svoja društva i živu svojim narodnim ži- 
votom. Prije tisuću godina osnovali su sebi grad Bu- 
dišin, koji je to ime nosio sve do g. 1868., a tada Ni- 
jemci ponijemČiiše i ime toga grada nazvavši ga Bau- 
tzen, kao što su htjeli ponijemčiti i ime našem Zagrebu 
nazvavši ga Agram. Budišin danas ima 33.000 stanov- 
nika. Tvrđu Budišin, osnovanu od Slavena g. 933., osvo- 
jio je g. 1004. njemački vladar Henrik II. *U Budišinu je 
stara katedrala sv. Petra iz g. 1215., jedna Gospina cr- 
kva također iz 13. stoljeća, gradska vijećnica s tornjem 
isto iz 13. stoljeća, a ima i drugih starih građevina. 






PRVI SUSRET 


PRIPOVIJEST NAPISAO DR FRAN BI/iIČKI 


Na Duhovski ponedjeljak 30. svibnja 1569. 
krenu M. Terezija od Isusa iz Toleda u Pastranu 
na poziv eboliske kneginje, žene Ruja Gomeza 
de Silva. Terezija de Ahumade, kćerka plemeni- 
tih roditelja, rođena u Avili 28. V. 1515., bijaše 
jedna od onih »jakih žena«, što ih kuje u zvi- 
jezde Knjiga Mudrosti, a Crkva je kasnije diže 
na svoje oltare i dade joj naslov mistička 
n a u č i t e 1 j i c a. God. 1562. poče obnavljati 
rasklimani karmel'ski red pa do 1569. osnova 
pet ženskih samostana i jedan muški. I nedavno 
osnova ženski samostan u Toledu. A kad je mi- 
slila, da će se malko smiriti, navali kneginja, da 
pošto poto dođe u Pastranu. Putovala je kroz 
Madrid. Ovdje se navrati k plemenitoj znanici 
Leonori Maskavenjas, koja je nekada uzgajala 
kralja Filipa II., a kasnije osnovala samostan za 
franjevke. Majka se Terezija i prije k njoj na- 
vraćala. Ovaj put joj saopći gospođa Leonora, 
da su u jednoj njezinoj sobi dva pustinjaka, 
svećenik Marijan Azars i svjetovnjak fra Ivan 
Narduch. Svetica se obradova, kad ču, kako pro- 
vode život, i pomisli, da bi mogli i oni stupiti u 
Karme!. I onako je dosada imala samo dva re- 
dovnika, koji su živjeli u ubogoj kućici u Dur- 
velu. Bili su to o. Antun od Isusa i o. Ivan od 
Križa, kojega danas slavi Crkva kao crkvenog 
naučitelja. 

Dugo se Svetica razgovarala s učenim i umnim 
ocem Marijanom, koji je bio odlična roda pa 
dugo proboravio i na poljskom kraljevskom 
dvoru, a najposlije se zaklonio u pustinju Tardon 
kod Madrida i ondje provodio pokornički život. 
Brat mu je Ivan bio vjeran drug. Kad je M. Te- 
rezija svršila razgovor s o. Marijanom, zapita 
brata Ivana: 

»A otkuda ti, brate Ivane?« 

»Iz Italije, časna Majko,« odvrati krupan čo- 
vjek, priprosta, ali umiljata lica. 


Za putovanja i praznike 

»Dakle si i ti Talijan?« 

»Nisam, časna Majko. Italija je mojim sta- 
rima dala utočište, pa mi je domovina, ali nisam 
talijanske krvi. Rođen sam u kraju Molitve, a 
taj naziv nije talijanski. Moji su stari pred ne- 
krstovom silom utekli u Italiju. Potisnuli su je- 
dan drugog na molitvu, pa je i naš novi zavičaj 
nazvan »Moli se«. Naš je stari zavičaj bio na 
istoku iza sinjeg mora.« 

»Možda si ti, brate Ivane, Mađar?« zapita M. 
Terezija. 

»Nisam, sveta Majko!« milo će redovnik. 

»Ne zovi me svetom, velika sam grešnica,« 
ponizno će M. Terezija. 

»Ej, časna Majko, ako nisi, bit ćeš. A da su 
na mojoj duši tvoji grijesi, skočio bih obučen 
i obuven u nebo,« smiješećke će brat Ivan. — 
»No da ti odgovorim: moj je narod odavno* zdru- 
žen s Mađarima. Dao im je silu državnika i 
umnika pa i jednoga kralja.« 

»Jest, časna Majko,« umiješa se O. Marijan. 
»Ivanov je narod zapravo uljudio Mađare. Oda- 
vno je zid naše Italije, a pogotovu Venecije.« 

»Pa i otomanske carevine. Mi smo i visokoj 
porti dali izvrsne paše i vezire. A i u Kordovi je 
još prije 700 godina naša straža čuvala Kalifa,« 
bezazleno će brat Ivan. 

»Bog s tobom, brate Ivane!« začudi se M. Te- 
rezija. — »Ta jesi li ti Turčin, Saracen, štO' li si?« 

»Hrvat, sveta Majko, Hrvat sam, a moj je na- 
rod hrvatski. Moja je stara domovina predziđe 
kršćanstva. Tako je nazva sam sv. Otac Leo X. 
Nekada je bila velika i jaka. Imala je kraljeve 
svoje krvi još prije, nego se vaš Sid opasao ju- 
načkim mačem. Moj je narod skršio Avare, ulju- 
dio Mađare, slomio Tatare, a već preko 100 go- 
dina suzbija.' tursku bujicu, da ne poplavi sav 
kršćanski zapad. Ima moja Hrvatska mnogo ju- 
naka poput slavnog Sida. Naša pjesma slavi 
bana Karlovića, bana i biskupa Berislavića, pa 
Jurišića, Lenkoviča i druge. A nedavno je sav 
svijet napunila slava Nikole Zrinovića.« 

»Čula sam i ja za njega,« prekine M. Tere- 
zija. »Vidim, da je hrvatski narod viteški. Ne 
čudim se, što si i ti takav gorostas. No vas Hrvata 
mora jamačno biti mnogo više nego nas Špa- 
njolaca.« 

»Otkud više, časna Majko!« zagrijan će brat 
Ivan. »Preko* 100.000 odvede Turčin u sužanj- 
stvo. Nejaku djecu poturči, a stariji većinom 
sagnjiše ili gnjiju u tamnicama. Od jake nekad 
države Hrvatske ostaše ostaci ostataka. I te 
ostatke sakati nemilice nekrst. I biskupi i sveće- 
nici moraju srtati u krv za sveti Križ Isusov. Ali 
se u srcu moje Hrvatske, u bijelom Zagrebu nije 
nikada vijao turski rep, već zastava s ovakom 
slikom...« Brat Ivan pokaza sliku BI. Djevice 
s Isusom u naramku pa će raznježen: »Marija je 

Kraljica Hrvata. Pod njezinom zastavom moja 
braća vojuju i ginu kao braća Makabejci.« 

»Marijini bojovnici ne će propasti!« ozbiljno 
će M. Terezija. »No tko je naslikao ovu sliku?« 

»Brat Ivan od Bijede,« nasmiješi se bezazleno 
redovnik. »Ovo je kukavna krparija. Ali da ti, 
časna Majko, vidiš slike mojih zemljaka Hrvata!« 

»Pa imate li vi i slikara?« začudi se Svetica, a 
Otac Marijan prihvati: 

»Imaju, časna Majko, i slikara i kipara i gra- 
ditelja, učenjaka i pjesnika.« 

»A u pjesmi vodi kolo hrvatska Atena, slo- 
bodna republika Dubrovnik,« doda brat Ivan. 

»Zahvata li ovo novo krivovjerje i tvoju Hr- 
vatsku, brate Ivane?« skrene Svetica razgovor, 
a Ivan će žurno: 

»Časna Majko, u svakom stadu može biti šu- 
gavih ovaca. Naš je hrvatski narod pošten; sklo- 
pio je ugovor sa Sv. Stolicom. Papa je obećao, 
da će se sv. Petar boriti za Hrvate. Dogodilo 
se prije 700 godina, da su se Hrvati borili za sv. 
Križ protiv Saracena. A nevjerni je bizantski car 
poslao vojsku i poharao Hrvatsku. To je neke 
razjarilo, te su otišli u Kordovu i osnovali ondje 
hrvatsku stražu. Nisu još bili učvršćeni u vjeri. 
Neke su silomice Turci poturali. No hrvatsko 
je srce kršćansko, katoličko. Hrvatska je regnum 
catholicissimum. Pravi Hrvat u nebrojenim crkva- 
ma i samostanima po svoj Hrvatskoj osobito 
nježno časti presv. Oltarsko Otajstvo i Našu 
Gospu. I ja sam u tom pravi Hrvat.« 

»A hoćeš li stupiti u vojsku Marijinu, mislim u 
Karmelski red?« 

»I u pakao s njim, a za BI. Gospu!« klikne 
Ivan. 

»Ne u pakao, brate Ivane, već u nebo. A jesi 
li odabrao ime?« 

»Pa Ivan od Bijede. Bijeda je potjerala moje 
stare iz domovine. Bijeda me je pratila za svega 
života. Nemam boljeg imena.« 

U Pastrani stupiše u samostan O. Marijan od 
sv. Benedikta i br. Ivan od Bijede. Ivana zavolješe 
svi, a ponajviše M. Terezija radi dobroćudnosti 
i bezazlenosti. Od naravi nadaren učio je Ivan 
slikarstvo u raznih umjetnika, pa je u samosta- 
nima naslikao dosta lijepih slika. Po nalogu 
provincijala O. Jeronima Gracijana -morao je 
1576. naslikati i M. Tereziju. Kad je slika bila 
gotova, uskliknu Svetica: »Bog ti oprostio, brate 
Ivane! Buđ me naslika, zašto me naslika ovako 
ružnu i krmeljavu?« Nitko drugi ne naslika Sve- 
tice za života. 

Dok su izmrcvareno predziđe kršćanstva mrvili 
Turci, a gnjavio Beč i Venecija, brat se Ivan od 
Bijede klanjao Svetotajstvu i molio Kraljici Hr- 
vata. M. Terezija preminu 4. X. 1582., a već 4. IV. 
1614. bi proglašena blaženom. Dvije godine ka- 
snije preminu u Madridu bezazleni Ivan od Bi- 
jede, kojemu pisci iskvariše prezime u Nar- 
d u c h.*) 


*) U nakladi »Istine« izašao je I. svezak djela sv. 
Terezije u hrvatskom prijevodu. Svaki svezak 40 Din. 



SV. TEREZIJA OD ISUSA — Naslikao BI. Ivan od Bijede 


KOJI JE LUD? 

Pokojni francuski liječnik Brierre de Bois- 
mont upravljao je četrdeset godina jednom od 
najboljih ludnica u Parizu; prijateljevao je sa 
svim umjetnicima i književnicima svoga vremena, 
te ih i pozivao k sebi, češće u namjeri, da prouče 
razne načine i vrsti ludila. Jednoga dana zametne 
se među nj Lm i bogatim jednim novčarom živa 
rasprava, u kojoj potonji tvrđaše, da i nevježa 
može 1 as/no luđaka upoznati. 

»Naprotiv,« odvrati liječnik, »ja upravo liječim 
priličan broj bolesnika, koji su osim fiksne ideje, 
posve zdravi i razboriti, ili se bar takvi poka- 
zuju. Ja se s vama kladim, da ću vas pozvati u 
malo* društvo, gdje će jedan od gostiju bili je- 
dan ođ mojih najočajnijih slučajeva, i vi ćete či- 
tavu večer provesti s njim, da ga ne ćete poznati.« 

»Primam,« odvrati novčar, i gozba bude za sli- 
jedeći ponedjeljak urečena. Poslije dbjeda pri- 
stupi liječnik k novčaru, te ga zapita: 

»No, jeste li otkrili luđaka?« 

»Eh!« odvrati novčar s nekim podsmijehom, 
»poznao sam ga prije nego je minulo pet časova; 
to je bio vaš lijevi susjed. A nije ga bilo ni teško 
poznati, slušajući ga kako bunca o svojim pu- 
stim pothvatima, koji mu imaju donijeti bajne 
svote. Ta to je gotov luđak! Nijesam se mogao 
uzdržati, da to ne kažem svome susjedu.« 

»Kojega susjeda mislite?« 

»Onoga, koji mi je sjedio na lijevo, uistinu, 
miran, elegantan čovjek. Tko je to?« 

»Vidite dakle,« odvrati smiješeći se Brierre, 
»to je upravo bio bolesnik, o kojemu sam vam 
govorio, a gospodin, koji je sjedio meni s lijeve 
strane, jest glasoviti književnik Honore de 
Balzac.« 

KUCTUHN1 SVIJET 


KNJ1ŽFVNOS1 

Sida Košutić: »JASLICE«, roman. 
Izdala Knjižnica Dobrih 
Romana, Zagre b, Trg Kralja 
Tomislava 21. Pogovor na- 
pisao dr Ljubo mir Mara- 
k o v i ć. Cijena b r o š i r a n o 30 
dinara, uvezano 40 dinara. 
— Auktorica »Jaslica« poznata je hr- 
vatskoj javnosti po svom romanu 
»Portreti«, koji je izdala Matica Hr- 
vatska god. 1928., po biografskom ro- 
manu »Sluga Vječne Mudrosti« iz ži- 
vota srednjevjekovnog mistika bi. 
Henrika Suza (izdan 1930), po misti- 
čnoj drami »K svitanju«, koja je iz- 
lazila u »Hrvatskoj Prosvjeti« godine 
1927., te po suradnji u toj reviji 
Kola Hrvatskih Književnika. Među 
hrvatskim katoličkim književnicima g. 
Sida Košutić zauzima posebno mje- 
sto. Njezin je njiževni rad duboko 
uvlačenje u čovječju dušu i traženje 
u njoj onih mračnih i svijetlih za- 
kutaka, koji odlučuju našim djelima, 
determiniraju našu volju i sile um, da 
se usmjeri stalnim pravcem. »Ja- 
slice« su također takvo djelo. Sam 
vanjski sadržaj radnje kao da je poti- 
snut na drugo mjesto, a pred nama 
iskaču duše Vanke, Panića, Donića, 
Antonije, sluge, rezbara i svjh ostalih 
lica te se muče i (grizu i plaču i smi- 
ruju. Neka mračna potištenost, neko 
zlo leži na njima, zbog vlastite kri- 
vice ili zboig ambijenata i prilika, i 
oni se bore s okovima, sami sa so- 
bom i oslobađaju se polako polako do 
potpunog ozdravljenja. Dobro sva- 
kako mora da iznese konačnu po- 
bjedu: upravo se i ide za tim, da se 
to Dobro oslobodi natruha pakosti i 
zla te da nesamo ono samo postane 
još bolje nego i da zlo ispravi, ispašta 
i svede na pravu putanju. — Lica su 
u romanu razmjerno postavljena, sva- 
ko ima svoj nenadomjestiv položaj i 
ulogu, a karakteri su risani savjesno 
i s mnogo pažnje. I svaka je rečenica 



Raspucale i izjedene ruke 

Razne ozlijede i bolesti kože. 

Ispucanu kožu, ogrebine, svrbež, natiske, 
izjede od vlage ili znoja, vuka od hoda- 
nja, osobito kod djece kraste, opekline i 
ozebine liječe se i sprečavaju se redovi- 
tom upotrebom opće poznate 

Ljekovite BARTULIĆEVE MASTI 

Cijena kutije Din 10.— 

Koju proizvađa i stavlja u promet stara 
god. 1599. osnovana Kaptolska ljekarna 
sv. Marije, Zagreb, Dolac kraj Tržnice, 

Ljekarnik VLATKO BARTULIĆ 


pisana s mnogo pažnje i ljubavi te se 
uklapa među ostale kao da je sali- 
vena. Roman će sigurno rado čitati 
svi, koji žele da u samom Čitanju ima- 
ju umjetnički užitak te da se zadube 
u probleme duša, koje su u njemu iz- 
nesene. Sama auktorica će ih u tome 
najbolje voditi i jednom ili drugom 
aluzijom naznačjt će im pravac, ko- 
jim treba da idu, ako žele doći do 
zdravog i pravog rješenja. L. P. 

JEDNA KNJIŽNICA MOLI, 
da bi joj ustupili (prodali) 
ove starije svetojeronimske knjige: 

»Kalendar i ljetopis« Društva sv. Je- 
ronima za g. 1870. 

Kalendare »Danica« za godine 1871., 
1872., 1873., 1874 i 1876. 

Stojanovićevu pripovijest »Pijanac« 
(red. izd. za g. 1870.). 

I. Fiamin »Radnja čovjeku dužnost 
i blagodat (1870.). 

»Povrćarstvo« (iz redovnih izdanja 
za godinu 1878.) i 

N. Kosmak-Žgurić: »Slike iz svag- 
danjeg života« (1903.). 

Saopćenje i ponudu izvolite poslati na 
upravu »Obitelji« Zagreb, Trg Kralja 
Tomislava 21. 

FILM 

»PJESMA SRCA«, p o i j s k a f i 1 m- 
ska opereta, izvedba u Za- 
grebu. Nedavno se u Music Hallu 
prikazivala poljska opereta »Pjesma 
srca«. Bilo je neobično simpatično 
da opet vidimo jedan poljski film. U 
opereti, koja je obilovala duhovitošću 
i koja je bila u odličnoj režiji, imali 
smo prilike da vidimo poljske komi- 
čare Tolu Mankijevića i Kazimira 
Krukovskoga. Njihova je igra vrlo 
sugestivna, a toliko je prirodna, da 
se publika tresla od smijeha. 

Nedavno smo vidjeli odlične polj- 
ske dramske glumce u filmovima 
»Kuća na granici« i u »Bijegu u ži- 
vot«, a sada smo eto vidjeh, da polj- 
ska kinogluma imade i izvrsne ko- 
mičare. Trebalo bi ip.ak da poljski fil- 
movi budu brojnije posjećeni, premda 
čine jezične poteškoće. Ovakva od- 
lična opereta zasluživala je svakako 
brojniji posjet. J. 

Filmska kreditna banka osnovana 
je u Berlinu sa zadaćom, da finan- 
cira stvaranje novih filmova. Svaki 
film, koji se bude stvarao kreditom 
te banke, mora prije biti odobren od 
posebno.g poslovnog odbora banke. 
Za osnutak te filmske banke, jedine 
valjda te vrste uopće, zauzeo se naj- 
više hitlerovski njemački ministar 
Goebbels. Svrha je banke, da pojača 
njemačku filmsku industriju, da stva- 
ra filmove s hitlerovskim idejama i 
da pomaže izvoz tih njemačkih fil- 
mova u druge zemlje. 

Jesi li naručio novu dječju iiustro- 
vanu priču „DUG/ MART i N“? 


Ljeto i sunčanje su dva nerazdruži- 
va pojma savremenog čovjeka, otkad 
važi lozinka »sunce, svijetlo i zrak« 
za uzdržavanje zdravlja. Prekomjerno 
i neoprezno sunčanje uzrokuje često 
razne neugodnosti, ponajviše glavo- 
bolju i migrenu. Protiv glavobolje r 
migrene najuspješnije će Vam pomoći 
Piramidon tablete »Bayer«. 


VALOBROM (jeftini, domaći Brom 
valerianat) vanredno sredstvo za umi- 
renje živaca kod bolesnika i živčano 
slabih. Proti svakoj uzrujanosti od ža- 
losti, napora, noćnog pušenja i pića, 
putovanja, proti morskoj bolesti i be- 
sanicii. Cijena 10 tableta Din 12. — 20 
tableta Din 20. — . Proizvađa Ljekarna 
Bartulić, Zagreb, Dolac kraj Tržnice. 

kao i ostalo željezno po- 
kućtvo kupujete najbolje 
i najjeftinije kod proiz- 
vađača 

FILIP BAUMA ZAGREB 
ulica Ivana Dežmana 1 

(Prolaz u Tuškanac) 
Telefon broj 83-60 i 53-46 


1 Uvijek 
( veliki izbor j 

| tkanina za ljetne haljine | 
| modnih, svilenih i pamučnih | 

Svila za pranje 

Pribori | 

| Čarape, rukavice, čipke, | 
| vrpce | 

Kratka roba | 

| Pomodna kuća | 


lebinec 




Zagreb 

| Haciićeva ("Duga) ul 2. | 

ŽENSKI SVIJET 


Žene i vojnička pouka. U Holan- 
diji vojni časnici poučavaju civilno 
pučanstvo u upotrebljavanju moder- 
nog oružja. Međutim među učenima 
ne nalaze se samo muškarci nego i 
žene. Vele za njih, da su neobično 
pažljive slušatelj i ce. Dakako one su 
sada samo teoretski »rekruti«, a pi- 
tanje je istom, kakve bi bile u praksi. 

Prva pilotkinja u Turskoj. U Tur- 
skoj je dobila pilotsku diplomu prva 
žena. Zove se Hanpma Beuris. Upravo 
je nedavno navršila dvadeset godina, 
pa je prema tome ujedno i jedan od 
najmlađih turskih pilota. Kako vidimo 
Turska se sve više modernizira i ko- 
rak po korak slijedi druge evropske 
države. 

Mlada djevojka ide za starca. U 

Rakospaloti kod Budimpešte oženio 
se 95 godišnji stolar Josip Gyagyov- 
sky sa 24 godišnjom Klarom LaczRom. 
On je u svoje vrijeme obavljao na- 
rudžbe za bivšeg cara bivše Austrp- 
ugarske Franju Josipa, a isto tako i 
za bivšeg prijestolonasljednika Ru- 
dolfa. Gyagyovsky je izjavio, da ni- 
kad n'je u životu bio bolestan. Već 
sedam godina nije popio ni kapi vode. 

KUHINJSKI RE CEPn 

Punjena jaja. Skuhaj u tvrdo jaja, 
prepolovi, izvadi žutanjke i protje- 
raj ih kroz sito. Tome dodaj nešto 
maslaca, kisela vrhnja, ribanog par- 
mezana, kosauog peršina, vlasca i ne- 
koliko kosanih sardelica. Ovom smje- 
som puni polovine kuhanih bjela- 
njaka, malo posuši u pečnici i oneja 
poredaj u zdjeli oko špinata. 

Puding od povrća. Kuhaj % kg špi- 
nata ili kelja, sasijeci, dodaj 6 dkg 
maslaca, 4 žumanjka, 4 žlice vrhnja, 
4 žlice mrvica, jednu u mlijeko na- 
močenu i ižmikanu žemlju, nešto soli 
i papra te sve dobro izmiješaj. Tome 
još dodaj snijeg od 4 jaja i metni sve 
u oblik dobro namazan maslacem i 
posipan mrvicama. Kuhaj u pari, a 
kad je gotovo, polij rastopljenim ma- 
slacem i mrvicama ili prženom slani- 
nom. 

Jastučići sa pekmezom. Umijesi ti- 
jesto kao za rezance od 30 dkg bra- 
šna, 1 jajeta, soli i vode. Tijesto sitno 
razvaljaj, razreži u krpice, rubove na- 
mažl bjelanjkom, u sredinu metni 
pekmez i pokrij drugom četvorinom. 
Četvorine se na rubovima izrežu ko- 
tačićem. Kuhaj u slanoj vodi 20 mi- 
nuta i onda polij maslacem, na ko- 
jemu su se ispržile mrvice. 


Pita od čvaraka. Umijesi tijesto od 
40dkg brašna 40 dkg samljevenih čva- 
raka, 15 dkg šećera, 2 cijela jaja, 
žličicu sode bikarbone, koricu od li- 
mune, malo cimeta i ruma. Tijesto 
pusti sata stajati, nešto tijesta 
ostavi za rešetke, a ostalo metni u 
tepsiju, namaži pekmezom, naslaži re- 
šetke i peci. Pečeno reži i posipaj še- 
ćerom. I. M. 

ZDRAVLJE 

UZROCI OPADANJA KOSE 

Općeniti je uzrok opadanja kose 
prejako izlučivanje loj nih žlijezda. Te 
žlijezde uslijed bolesnih pojava proiz- 
vode mast u kosi, tada nastaje pitanje, 
a to izaziva izumiranje kose pojedi- 
načno ili nekog čitavog dijela. 

Ćelavost može biti nasljedna oso- 
bina, a može biti izazvana narušenim 
zdravljem. Hrana i neurednost u ži- 
votu često su uzroci opadanju kose. 
Alkohol, kava, čaj, prevruća jela, pre- 
mnogo uživanje mesa izazivaju i ubr- 
zavaju opadanje kose. Probdjevene 
noći, stalno jako električno svijetlo, 
nesolidan život, prenaporni rad sve su 
to uzroci, koji se po ćelavosti očituju. 

Kod umjerenog života kosa $e mo- 
že očuvati samo njegom i osobitom 
pažnjom kose. Kod pranja kose treba 
se čuvati osobito jakih, otrovnih sa- 
puna. Kod pojave bolesti kose treba 
se i liječniku obratiti. 

Sto se samog načina opadanja tiče, 
vrijedno je istaknuti, da u tome po- 
stoji razlika kod muškarca i žene. 
Ćelavost muškarca počinje kod čela, 
te ono postaje više i šire. Iza toga 
ćelavost prelazi na gornje dijelove 
glave. Kod žena ne opada kosa samo 
na nekim mjestima, nego po cijeloj 
glavi jednako. 

NEURASTENIJA 

Drži se, a to misli i većina onih, 
koji boluju od neurastenije i histerije, 
da je neurastenija uzrok bolesnog 
fantaziranja. Novija istraživanja na 
tom polju dokazuju, da su uzroci ne- 
urastenije čisto anatomske prirode te 
da toliko poznati osjećaj straha kod 
neurasteničara nastaje radi oksidativ- 
nih smetnja a time u vezi radi zapre- 
ka u disanju. Kod njih se opaža osim 
toga vidljiva tjelesna nerazmjernost i 
nedovoljno sazrijevanje. Zakržljalost 
kapilarnog sustava, najmanjih ogra- 
naka krvnih sudova, koja je karakte- 
ristična za sve vrste slaboumnika, 
opaža se i kod odraslih s potpuno raz- 



MODERNI UZORCI ŽENSKIH CIPELA ZA LJETO 



KABANICE ZA SVE ^ 

qooisruE dobe iz tka- 
nine devine boje kao 

INAJNOVlJE HAlIIflE, 
KOSTini IT.D. KUPIT ĆE- 
TE tlAjBOLJEJJJttMFEKCIJI 

ĆJ3»et^ 

SAMO^UMOULICEVA J 

RAZGLEDAJTE HAŠE IZLOGE 


vijenom inteligencijom. Radi te zakr- 
žl'jalosti kapilarnog arterijskog krvo- 
toka, s kojom je direktno vezana iz- 
mjena kisika, sprečava se unutra- 
šnje disanje, čime se tumači nedo- 
statak daha i veliki strah kod neura- 
steničara. Dosada se pa taj glavni 
simptom nije, obraćala nikakva pažnja. 
Za to nisu postojali nikakvi lijekovi, 
a ni sama psihoanaliza tome nije mo- 
gla pomoći. 

Čim je uočen ovaj glavni simptom, 
a to je osjećaj straha, pokušalo se to 
liječiti davanjem malih količina joda 
i željezpog ekstrakta. Uspjeh nije 
izostao. Dapače pomoć se opazila i 
kod glavobolje i besanice. Dosada se 
držalo, da neurastenici moraju što 
više jesti. Međutim pokusi liječenjem 
dijetom kod debelih neurasteničara 
dobro su uspjeli, a to je posve jasno, 
ako se uzme u obzir, da velike naslage 
masti smetaju redovan optok krvi. 
Prema tome je za takve bolesnike uvi- 
jek bolja biljna hrana nego li od ži- 
vina. Tek kad se bolest dobro po- 
boljša, hrana može biti mješovita. 

Neurastenija može .biti uzrokovana 
i nedovoljnim djelovanjem unutra- 
šnjih žlijezda. Neprestane tužbe pa- 
cijenta o bolima na raznim mjestima 
proizlaze iz toga. Tu se ne radi o bo- 
lesti živaca, nego o smetnjama u unu- 
trašnjem izlučivanju. 

Dobra ishrana i solidan život ako 
igdje, a ono^ u ovom slučaju jest naj- 
bolji i najpouzdaniji lijek. Dr K-n. 

DOMAĆICE 

Voće i povrće uku- 
havajte u bocama 
»WEC K“ 

R. PAS ARIĆ 
Ilica 5 ZAGREB Ilica 5 

JC Cl VAM POŽETO? 

1. Kako je hrvatski slikar Vlaho 
Bukovac naslikao sliku »Gundulićev 
san«? 

2. Od kakvoga je tjelesnog nedo- 
statka skoro čitav život trpio hrvat- 
ski glazbenik Vatroslav Lisinski? 

3. U koliko je knežija bila podije- 
ljena Dubrovačka republika prije ve- 
likoga dubrovačkog potresa? 

4. Odakle je ime otoka Paga? 

5. Što su bile »sarke«? 

6. Zašto se Crvenokošce, američke 
starosjedioce, nazivlje Indijancima? 

7. Tko je pronašao južni stožer 
Zemlje? 

ODGOVORI NA PITANJA 
IZ PROŠLOGA BROJA 

1. Od 1834. posvećen je mjesec li- 
panj presvetom Srcu Isusovu. Začet- 
nica je pobožnosti Anđela od Križa, 
tada gojenica u zavodu Naše Gospe 
u Parizu. Svoju je namisao bila oči- 
tovala glavarici, ova pariškom nadbi- 
skupu, koji je odobri. Crkva je odo- 
brila pobožnost 8. svibnja 4873. 

2. Na Brijegu Mučenika u Parizu 
francuski je narod sagradio velebnu 
crkvu u čast Srca Isusova »za opro- 
šteni e grijeha svojih i svojih otaoa«. 
Crkva je u romansko-bizantinskom 
slogu. Posvećena je 17. listopada 1919. 

3. Madžarski i hrvatski kralj Mati- 
jaš (1458. — 1490.) proglašio je bosan- 
skim kraljem hrvatskoga velikaša Ni- 
kolu Iločkoga, obećavši mu, da će ga 


okruniti. Krunjenje je po svoj prilici 
bilo obavljeno polovicom 1472. Kralj 
je Nikola bio od 1457. do 1473. hrvat- 
ski ban. Upravljao je i vranskim prio- 
ratom. Umro je sredinom 1477. Po- 
kopan je u iločkoj franjevačkoj cr- 
kvi, ali su mu Turci prekopali grob, 
kada su bili osvojili Ilok. 

4. Bosanski su franjevci za tursko- 
ga gospodstva morali odgovarati za 
svako ubijstvo plaćajući krvarinu tur- 
skom sudu. Kako se kadija ne bi baš 
mnogo trudio pronaći ubojicu, nego 
bi mu glavna briga bila naplatiti kr- 
varinu, zatražio bi od općine, gdje je 
nađen mrtvac, da mu isplati krvarinu. 
Pošto je iznos bilo teško od općine 
naplatiti, zatražio- bi ga od franjevaca. 

5. Medvjeđa se špilja nalazi na oto- 
čiću Biševu kraj otoka Visa. Potpuno 
je tamna. U njoj se nalazi žal, gdje 
žive morski medvjedi. Odatle joj ime. 
Dalmatinski ribari nazivlju tuljana 
morskim medvjedom. 

6. Hrvatsko ime šestoga godišnjeg 
mjeseca lipnja nastalo je od imena 
lipe. Lipa cvjeta u lipnju, a od pamti- 
vijeka je milo stablo sllavenskome 
svijetu. 

7. Drži se da je latinsko ime šestoga 

godišnjeg mjeseca juna nastalo po 
imenu rimske božice Junone, kojoj je 
ovaj mjesec bio posvećen. Drugo je 
mišljenje, da je mjesec tako nazvan 
u* čast Lucija Junija Bruta, prvoga 
konzula tobožnje Rimske republike 
iz 509. prije Krista. M. T. M. 


NAHLADA, KOJU PROUZROKUJE SIJENO 


Kad nastanu lijepi proljetni dani, 
tuže se ljudi na hunjavicu. Preko 
idana je njihovo stanje gotovo nor- 
malno, ali u večer počnu jako kihati, 
što je u istinu vrlo neugodno. Tu 
vrstu bolesti zovu nahlada od sijena, 
jer se drži, da ju proužrokuju sitne 
čestice peluda i praška sa cvjetova, 
a nalaze se u uzduhu. To se tumače- 
nje čini vjerojatno samo- za ljude, 
koji živu na ladanju. Ali budući da ta 
bolest napada i ljude, koji živu u gra- 
dovima, trebalo je istražiti, da li i u 
gradovima sadržaje zrak te inkrimi- 
nirane čestice. 

Da se o tome osvjedoči, digao se 
neki američki učenjak u avionu i uzeo 
sobom više staklenih ploča, koje su 
bile premazane vazelinom, a svaka je 
ploča bila još dobro zatvorena u kuti- 
ju. On je u raznim visinama preletio 
polja, pusta zemljišta i velike gradove, 
Od vremena do vremena otvorio je po 
jednu kutiju i izložio je uzduhu. A 


kad se vratio u svoj laboratorij, mo- 
gao je konstatirati da se na sve sta- 
klene ploče uhvat’lo trusova od gljiva 
i peluda sa cvijeća. Ljetna vrućina 
prouzrokuje strujanje uzduha, a to 
strujanje odnosi sobom u atmosferu 
mikroskopski malene čestice sa cvi- 
jeća i gljiva, koje su tako lagane, da 
ih zračne struje nose vrlo visoko i 
raznose u svim pravcima. Tako se tu- 
mači činjenica, da ima te hunjavice u 
gradovima i u pustim predjelima, 
gdje ne raste nikakva trava. 

Budući da se obično u večer javlja 
vjetar, kada se atmosfera ohlađuje i 
kada se čitave kolone uzduha spu- 
štaju, to se onda i taj pelud spušta 
više k zemlji i zato je hunjavica in- 
tenzivnija u večer. 

Dakle, hunjavica, koju prouzrokuje 
sijeno, nije nikakva opasna bolest. 
Ako se mnogi ljudi i ne mogu toga 
očuvati, -ipak je uvijek utješno, kad 
čovjek pozna uzrok svoje bolesti. 



,,Plućnjak“ čaj protiv kašlju 

Mješavina je od 10 vrsti zdravog, čistog i svježeg lje- 
kovitog bilja, veoma korisnog kod bolesti disaćih or- 
gana kao kod prehlade, kašlja i teškog disanja. Taj 
čaj čisti i dozrijeva sluz grla i plućiju, olakšava bol te 

P o njemu kašalj naskoro prestaje. Cijena omotu Din 12*—. 
roizvađa i u promet stavlja stara g. 1599. osnovana 

Kaptolska ljekarna sv, Marije. 

Ljekarnik Vlatko Bartulič, Zagreb, Dolac kraj Tržnice 
Pazi na patvorine, pravi proizvod nosi zaštitni znak 
sv. Marije Pomoćnice 



S JI H 

Problem broj 25 


Bijeli matira u dva poteza 


Specijalna urarska radiona za popravak 
svih vrsta satova uz jamstvo. Solidne cije- 
ne. Popravak zlatnog i srebrnog nakita 

MIIvAlV HOR VAT 

ZAGREB, DOLAC, PALAČA BARTULIČ 



£ayer-ow križ 
je mjerodavan! 

Bez zaštitnog znaka nema 
pravog Pyramidona, a bez 
pravog Pyramidona nema 
jamstva za brzo otstranje- 
nje svakovrsne glavobolje 
i migrene. 

DOBRA ŽENA 

RUSKA PRIČA ZA DOBRU DJECU 


Živjeli su jednom muž i ženk. Imali su jaram 
volova, ali nisu imali kola. Kad su htjeli da ne- 
kamo pođu, jurio je seljak p6 selu i molio da 
mu posude kola. No to je pomalo rasrdilo se- 
ljake te mu više nisu htjeli posuditi kola. Kamo- 
god se obratio, otpremili su ga ovim riječima: 

»Kakav si ti gospodar! Imaš par volova, a ne- 
maš kola!« 

Jednom se seljak pripremao na put, a nije 
imao u čemu da se odveze. Trči tamo, trči amo 
— i na koncu ostane kod kuće. 

»Poslušaj me, čovječe,« reče mu žena. »Potje- 
raj volove na sajam i za dobiveni novac kupi 
kola. Onda će k nama dolaziti ljudi, da im po- 
sudimo kola, a mi ne ćemo htjeti.« 

Seljak posluša ženu, ustane u ranu zoru, uzme 
volove i potjera ih na sajam. Kad je tamo stigao, 
vidi nekog starca, koji je vukao nova kola na 
sajam. 

»Dobar dan, striče!« reče seljak. »Jesu li ta 
tvoja kola na prodaju?« 

»Jest.« 

»Znaš šta! daj ti meni ta svoja kola, a ja ću ti 
dati za njih svoje volove.« 

Vidi starac, da zamjena nije slaba: par volova 
stoji mnogo više od kola — te reče: 

»Dobro, prijatelju!« 

I tako se zamijeniše . . . Ostade seljak do svo- 
jih kola i stade razmišljati, kako će ih dovesti 
kući. »Kad nemam volova, moram ih sam vući,« 
pomisli u sebi. Pograbi zatim rudo i potegne . . . 
Vuče i vuče tako seljak, prevalio je pola vrste 
i izmorio se kao pas. Znoj ga oblio po čitavu ti- 
jelu tako, da bi košulju mogao ožeti. Postane, 
sjedne da otpočine i zamisli -se: do kuće je još 
daleko; šta će s kolima?... Opazi pastira, koji 
je gonio dvije koze na sajam, pa mu reče: 

»Zdravo, prijatelju! Kamo ideš?« 

»Na sajam.« 

»Šta ćeš na sajam; radije zamijeni svoju kozu 
s mojim kolima.« 

»Samo da se ne prevariš,« reče pastir. »Sad mi 
nudiš kola, ali ćeš mi ih kasnije opet tražiti na- 
trag .. . No ipakj evo izberi kozu, koju god 
hoćeš . . .« 

Seljak mu dade kola, uzme kozu i pođe s njom 
kući. 

Ide, ide i ide. Prešao je dvije vrsti i sretne dru- 
gog seljaka, koji je na glavi nosio košaru punu 
povrća, a o pojasu kesu... Njemu se silno svi- 
djela ta 'kesa te reče: 

»Prijatelju, kamo ćeš s tom kesom?« 

»U grad, da je prodam.« 

»Daj, mijenjaj je za kozu.« 

»Hoću.« 

Uzme seljak kesu i pođe dalje. Idući tako dođe 
do rijeke, sjedne u brod i preveze se na drugu 


stranu. Brodari potražiše, da im plati, ali on nije 
imao niti pare. Ponudi im stoga novu kesu, koju 
je imao kod sebe. Brodari su bili zadovoljni i 
pustiše ga. 

Seljak pođe kući. 

»Gle, .kako je to- prošlo,« pomisli u sebi. 
»Upravo ni zašto izgubio sam par volova.« Gle- 
da nao-kolo i opazi ratare, koji su u hladovini 
sjedjeli i jeli kašu. Priđe im i reče: 

»Zdravo, prijatelji!« 

»Zdravo.« 

»Je li dobra kaša? Dajte, da je malo okusim, 
vrlo sam gladan.« 

»A otkuda ti?« pitaju ga. 

»Bio sam na sajmu; poveo sam par volova da 
ih prodam.« 

»Gle ti njega! Par volova si prodao i pro- 
sjaćiš...« 

»Ej, braćo draga!« odgovori seljak. »Kad biste 
vi znali moje nevolje!« I ispriča im sve, što mu 
se dogodilo. 

Ratari mu se sažalno nasmijaše i rekoše: 

»Dobro, samo ne smiješ svojoj ženi da sve to 
kažeš, jer ćeš inače nastradati.« 

»Ne će mi, prijatelji, biti ništa. Ona mi sigurno 
ne će kazati ni riječi prigovora.« 

»Lažeš! Ako te žena ne isprebija i ispsuje, dat 
ćemo; ti dvanaest kola soli i po dva vola uza sva- 
kog od njih.« 

»Dobro, prijatelji,« reče seljak. 

»Ali ako te ispsuje? Šta ćeš ti nama dati?« 

»Radit ću vam badava sve do svoje smrti.« 

Najstariji ratar pođe s njim kući. Ratar se 
skrije, a seljak reče: 

»Zdravo, ženo!« 

»Zdravo, mužu! Jesi li zamijenio volove?« 

»Jesam.« 

»A gdje je voz?« 

»Dao sam ga za kozu.« 

»A gdje je koza.« 

»Dao sam je za kesu.« 

»A gdje je kesa?« 

»Dao sam je za prevoz.« 

»No, hvala Bogu, da si .se povratio zdrav i 
veseo, jer si zastalno i previše gladan.« 

Seljak sjedne za stol i poviče: 

»Ej, rataru, dođi unutra! Jesi li čuo? Imam li 
pravo?« 

»Imaš, imaš,« reče ratar. »Uzmi svih dvanaest 
kola s volovima.« 

Tako je seljak obogatio i živio sretno sve do 
svoje simrti. 


Josip CvrftiBa: BIJELO PRIJESTOLJE 

Novi hrvatski roman! 
Broš. Din 30 — Uvez. Din 40*— 
KNJIŽNICA DOBRIH ROMANA, ZAGREB 

S A 


Žena nas vara. U gostionici sjede 
dva gospodina i razgovaraju o že- 
nama. 

A: »Statistički je dokazano, da su 
blondinke prevrtljivije (hirovitije) i 
zlobnije nego žene crne kose.« 

B: »Ali znadete li to sigurno go- 
spodine profesore?« 

A: »Posve sigurno!« 

iB: »Prema tome ih moja žena ja- 
mačno .boj aidiše, jer je crna.« 

Odgovorio mu. Neki je grof običa- 
vao da sa svojim slugom Jankom zbi- 
ja neslane šale. Jednom spremajući se 
u lov dozove Janka: »Janko, uzmi 
staklenku pa mi donesi vina.« 

»J anko: »Molim novac, gospodine 
grofe.« 

Grof: »Ti nevaljanče, za novac bi 
svaki magarac otišao po vino.« 

Janko otiđe sa staklenkom, pa se 
do malo vrati i dade je grofu: 

»Izvolite, gospodine grofe!« 

Grof je uzme, i odmah opazi, da je 
prazna; zato izgrdi Janka: 

»Ti, grdobo jedna, ta staklenka je 
prazna!« 

»Oprostite, gospodine grofe, iz pu- 
ne bi ‘Staklenke svaki magarac lako 
pio.« 

Posjekao se. Mušterija: »Imate 
li još onoga brašna od prošlog tje- 
dna?« 

Trgovac: »Imam, imam! koliko 
želite?« 

Mušterija: »Ništa, ništa! Po- 
vratit ću se, kad ga više ne budete 
imali.« 

Sin majmuna. Svađaju se otac i sin, 
oba liječnici. Sin zagovara (brani) 



E 


Darvinovu teoriju, po kojoj bi čovjek 
bio daleki potomak majmuna. Otac 
zastupa protivno stajalište, da je Dar- 
vinova teorija po najnovijim znanstve- 
nim istraživanjima posve opovrgnuta, 
ali ne može da nađe temeljitih protu- 
dokaza protiv sinovih tvrdnja. Kona- 
čno se otac strašno razljuti i odbrusi 
sinu: » 1 N 0 , što se mene tiče' budi ti 
slosbodno sin majmuna, ja, bome, ni- 
sam.« 

Školska zadaća: Pamćenje je Čovje- 
ku najvjerniji prijatelj. 

Učenica napiše: »Tko da posumnja, 
da je ova poslovica kao i sve druge 
poslovice garantirana istina. Ali kat- 
kada otkaže i pamet. Gdjekojem je 
čovjeku pamet kao rešeto, u kojemu 
ne možemo nositi vode. 

Drotar. »Ah, Bože moj, što će da 
bude! Sad već imamo bežični brzojav 
i telefon; išto će tek biti, kad budu i 
lonce bežično vezivali?« 

Pogodio ga. Otac: »Ja nisam ni- 
kada lagao, kad sam bio malen.« 

M i 1 j e n k o: »Kad si onda počeo, 
tata?« 

Nezgodan lijek. Liječnik: »Kako 
se danas osjeća vaš muž?« 

Žena: »Ide već na bolje, gospo- 
dine doktore.« 

Liječnik: »Pijavice su mu po- 
mogle, zar ne?« 

Žena: »6, gospodine doktore, to 
je bilo teško. Prvu je s mukom pro- 
gutao živu, ostalih pet morala sam mu 
spržiti.« 

Veselje Židova. Židov upita nekoga 
gospodina, koliko je sati. 

Gospodin je slučajno veliki neprija- 
telj Židova, obrne se i prilijepi Ži- 
dovu jaku zaušnicu, rekavši: »Jedan«. 

Židov: »Hvala Bogu, da ga nisam 
zapitao pred jedan sat!« 

Jagode. »Čovječe, kakva ti je to 
kvrga na čelu?« 

»To mi je žena bacila jagode u 
glavu.« 

»Pa, od jagoda se to ne može do- 
goditi!« 

»Da, ali jagode su bile u zdjeli.« 



Halo, draga Ivko! Eto, opet sam te 
morala tako dugo čekati! A danas 
imam vrlo malo vremena . . . Veliš, da 
nisi znala, da sam to ja .i da si čitala. 
Pa si htjela doći do svršetka... Bila 
si upravo pri koncu?... A što si to 
tako zanimljivo čitala?... »Jaslice«? 
E, sad razumijem. Da, i ja sam se bila 
duboko zamislila nad svim onim, što 
se tamo zbiva. Nije to roman meku- 
šast i ležeran, već duboko zahvaća u 
zakutke ljudskih duša... Pa jadnica 
Vanka i sirotni Panić i svi oni tipovi, 
što ’h okružuju — upravo majstorski 
sliveno u jedinstvenu cjelinu. Svaka 
je rečenica postavljena na svoje mje- 
sto i dobro promišljena. Roman nije 
pisan samo da se pi»Še, već iz prave 
nutarnje potrebe... A znaš što? Ja 
sam pisala na uredništvo »Obitelji« 
jedno pismo za gđfcu Sidu Košutić, 
jer ne znam njezinu adresu. Pisala 
sam joj, kako sam oduševljena s ovim 
njezinim romanom i naručila sam od- 
mah i sva ostala njezina djela. Zamo- 
lila sam je, da mi nešto piše, jer že- 
lim, da u svojoj zbirci pisama imam 
i njezino. Očekujem ovih dana odgo- 
vor . . . Ne, danas ne mogu nikamo iz 
kuće. Rekla sam ti, da imam previše 
posla. Veselilo bi me, kad bi ti tamo 
pred veče u šetnji došla do mene. da 
nastavimo naš razgovor. Do viđenja! 





u trCasUtof 

DOBRIJAN I MAGARAC 



Smijo bi se jako 
da me itko pita, 
da se i magarac 
kopitima rita! 


Neka samo malo 
strpljivo počeka, 
i tome će čika 
odmah naći lijeka. 


Za nemirni rep mu 
utege objesi, 
tako će magarca 
proći svi ti bijesi. 


A1 gledajte, djeco, 
da to niš ne pali, 
jer na glavu čike 
nesreća se svali! 

ručni r ji r 

PLETENA BLUZA ZA GOSPOĐE 


Pletena bluza za gospođe. Ova se 

bluza radi u dvije boje. Na primjer: 
ružičasto i smeđe, žućkasto i tamno 
zeleno, bijelo i modro, ili se uzmu 
dvije nijanse iste boje. Izrez oko vrata 
radi se po volji okrugao ili duguljast. 

Leđa. Na vrlo tankim iglama po- 
čnimo raditi na 140 očica sa tamnijom 
vunom. Radimo 2 oćice pravo, 2 na- 
opako i to 7 cm (si. I.). Zatim uzme- 
mo mnogo deblje igle i radimo na sli- 
jedeći način: I. red: 1 očica, 1 na- 
opaka, 1 prava i 1 naopaka u istu 
očicu, 1 naopaka sama ii zatim nasta- 
vljamo 1 naopaka, 1 prava i 1 naopa- 
ka u istu očicu, 1 sama prava itd. 



II. red sve očice pletemo naopako, III 
red i svi ostali neparni redovi: sve tri 
očice, koje smo u prvom redu radili u 
jednoj očici uzmemo - u jedamput, 
opletemo 1 naopaku, 1 pravu i jednu 
naopaku te onu samu očicu iz prvoga 
reda, zatim opet uzmemo tri očice za- 
jedno i t. d. Sve parne redove ple- 
temo jednostavno naopako (SI. II.) 
Kad imamo 18 cm od početka, onda 
uzmemo klupko svijetle vune i dva 
klupka tamne. Očicu u sredini ople- 
temo svijetlom vunom, a sve ostale 
tamnom. U svakom redu pletemo s je- 
dne i druge strane po jednu očicu više 
svijetlom vunom, dok ne ostane 14 
do 15 očica tamnom vunom sa svake 
strane, a zatim pletemo sve svijetlo. 
Kad imamo 28 cm od početka, tada 
završimo 7 očica sa svake strane za 
rukave i nastavljamo plesti sve ravno, 
dok nije dugačko- 42 cm od početka, 
tada posve ravno završimo. 

Prednja s t r a n a: Počnemo na * 
146 očica i radimo sve isto kac* leđa. 

U istoj visini 'završimo 7 očica za ru- 
kav, a kad imamo 35 cm od početka, 
razdijelimo očice u dva dijela, ple- 
temo najprije samo jednu stranu i 
oduzimljemo .za izrez oko vrata u sva- 
kom četvrtom redu po jednu očicu, 
ako hoćemo da je izrez duguljast. 
Ako pak hoćemo da je okrugao kao 
na slici, razdijelimo očice u dva dijela 
istom nakon 38 cm i završimo 10 oči- 
ca u sredini. Svaku stranu pletemo za- < 
sebno i završujemo 2 — 3 očice u sva- 
kom drugom redu, dok ne dobijemo 
duljinu od 44 cm od dna. Ramenice 
završimo posve ravno-. 

Rukavi. Započnemo na 70 očica 
sa tamnijom vunom i debljim iglama 
prema slici II. Kad imamo 20 cm, do- 
dajemo po 1 očicu sa svake strane u 
8 redova. Kod duljine od 28 cm nasta- 
vimo raditi sa svjetlijom vunom. Kad 
je rukav dugačak 42 cm, završujemo 
po 3 očice na početku svakoga reda, 
dok ne potrošimo sve očice. 

Zatim prišijemo strane, ramenice i 
rukave i kvačkamo sa svijetlom vu- 
nom red niskih stupića oko vrata i 
rukava i opet red stupića tamnom vu- 
nom. I. M. 



KRIŽALJKA 

Sastavio Č. Vagrinčić, Zagreb 



Vodoravno: 3. Apostrofirani ve- 
znik. 5. Kineski general. 6. Zvijer. 8. 
Motorbiciklistićka marka. 9. Ljubitelji 
umjetnosti. 11. Član toride. 12. Gnjev 
(lat.). 13 Pritoka Dunava. 14. Zamje- 
nica. 15. Glasanje jedne domaće ži- 
votinje. 

Okomito: 1. Cijepiti. 2. Od hartije. 
4. Soba. 5. Vrst kestenja. 7. Meka vu- 
na 8. Hrani se I 10. Zamjenica. 



REDOVITU PROBAVU 

osiguraju 

TUŠKANOVE PROBAVNE BOBICE 

biljevrog sastava, one čiste i razređuju 
krv, uređuju stolicu i probavu i time spre- 
čavaju navalu krvi. Cijena Din 15‘— . Pro- 
izvađa i stavlja u promet stara god. 1599. 
osnovana Kaptolska ljekarna 
Sv. Marije. Ljekarnik Vlatko 
Bartulić, Zagreb, Dolac kraj 
T rznice. Dobivaju se u svim ljekarnama 


Emancipirajte te 

od Inostramn proizvoda, u 
tome leži Vaš patriotizam 

DINARA 6* — 

SALVODONT 

pasta za zube, bijeli zube, odstranjuje 
I rastapa zubni kamen. — Proizvodi : 
Drogerija SALVATOR 
Zagreb, Ilica 6l — Vlasnik M. F. J. Segedl 
Kod narudžbe od 12 tuba uz izrezak 
ovog oglasa oijena tubi Dinara 5*— 


llustrovani tjednik „ Obitelj * izlazi svake nedjelje . Pretplata 30 Din na tri mjeseca, za inozemstvo 3 dolara godišnje. Pretplata se plaća anaprij ep 
Rukopisi se ne vraćaju. „ Obitelj" izdčje Konzorcij Kuća Dobre Štampe . Za izdavača i uredništvo odgovara Dr Josip Andrić, glavni urednik . Obitelji 9 
Zagreb, Trenkova 1. Adresa uredništva i uprave .Obitelji* : Zagreb , Trg Kralja Tomislava 21. Telefon 54-17. Cek. rač. pošt. šted. br. 33.536. 
.Obitelj* se tiska u Tiskari Narodnih Novina u Zagrebu . Za tiskaru odgovara V. Kirin, Zagreb, Deiellćeva ul . 2. 




SALEZIJANSKI OMLADINSKI DOM U SHIU- 
C H O W U (KINA) 


Dolje: MLADI MUZIKANTI IZ S A L EZ I J ANSKOG 
SIROTIŠTA U MACAO-U (KINA) 


IZ KATOLIČKE KINE 

Slike iz salezijanskih misija u Kini 
k članku na strani 516 

Dolje : MALI KINEZI IZ M AC AO- A PREDSTAVLJAJU 
U .RIMSKIM* ODIJELIMA GLUMU .ČUDO LJUBAVI* 
IZ PRVIH VREMENA KRŠĆANSTVA U RIMU 




BROJNA KAT 0 LIČKA 
OBITELJ VOUNG IZ 
CHEONG CHANA 
U KINI 


Desno: SESTRE MARIJE « 
POMOĆNICE MEĐU 
ŽENSKOM KINESKOM 
OMLADINOM 


108 KINESKIH RADNIKA IZ HO SHIZA PRIMA 
SV. KRST OD SALEZIJANSKIH MISIONARA 


SALEZIJANSKI BISKUP MSGR. VJEKOSI,AV 
VERSIGLIA, MUČENIK KINE, PODUČAVA 
MLADE KINEZE U KATEKIZMU (SHIU-CHOW) 

